માર ખાઈ-ખાઈને બેભાન થઈ ગયાના કેટલાયે સમય પછી એરિકે ડૉક્ટરને દવાખાને લઈ જવાની પરવાનગી આપી, જ્યાં ડૉ. લિઓને તેને દાખલ કરવાની ના પાડી દીધી! તેમની સારવાર કરવાના ડૉ. લિઓનના ઇનકાર પછી એરિક અને તેના એસએસના સાથિદારે બેભાન પડેલા ગોલ્ડબ્લેટને હોસ્પિટલના દરવાજે જ ગડદાપાટું મારવાનું ચાલુ રાખ્યું. સ્ટર્ને વાંકા વળીને અહીંયાં પણ બૂટની દોરી બાંધી, કારણ કે ઓસ્કર અને પ્લાઝોવના સંકુલમાં એ સમયે હાજર બૂડાપેસ્ટથી આવેલા મહેમાનોની જેમ, તેને પણ એ આશા હતી કે ભવિષ્યમાં જરૂર કોઈ ન્યાયાધિશ તેને પૂછે, કે આ દુનિયામાં આવું ભયાનક દુઃષ્કૃત્ય કઈ જગ્યાએ બન્યું હતું?